A što ja mogu učiniti?

 Bakica i ja

 Neki sam se dan vraćala iz naše trgovine i na putu prema svojoj kući srela sam brižnu staricu koja je jedva vukla svoju tešku torbu. Prišla sam joj i ponudila joj svoju pomoć. Uzela sam njezinu torbu i zajedno smo krenule prema njenoj niskoj trošnoj kući s ruševnim krovom. Otključala je svoja stara vrata i ja sam za njom polako ušla unutra. Kuća je bila siromašna, bez vode i struje, a imala je samo staro ognjište i drveni stolac za sjedenje. Dok sam torbu stavljala na mali stol, ona me je pitala bih li malo ostala s njom i pravila joj društvo jer živi sama. Nisam mogla dugo ostati, morala sam se vratiti kući da moji roditelji ne brinu. Starica mi je bila i na tome zahvalna.

 Na putu prema svojoj kući, srce mi je bilo ispunjeno, ali i tužno istovremeno zbog staričine usamljenosti. Sve sam ispričala roditeljima, bili su ponosni na mene, ali sam im predložila da pomognu bakicu smjestiti u starački dom gdje više neće biti sama i napuštena. Moji su roditelji organizirali prikupljanje novčane pomoći za bakičin smještaj u dom.

 Danas ću bakicu posjetiti u staračkom domu. Ponijet ću joj kolače koje smo mama i ja ispekle samo za nju.

 U sebi osjećam ponos i dobrotu i kako je lijep osjećaj činiti dobra djela!

 Luna Lučić – Jozak, V. razred

 Osnovna škola Vladimira Nazora – Krnica

 Mentorica: Nedreta Oliva

 Tel/faks: 052 556 015

 E-mail: ured@os-vnazora-krnica.skole.hr